বড়লেখা প্রতিনিধি ::মৌলভীবাজারের বড়লেখায় ভারতীয় ৭৭ হাজার ৩’শ নাসির বিড়ি ও ৯৮ টি ইয়াবা বড়িসহ আব্দুল মন্নান (৪৫) নামের একজনকে গ্রেপ্তার করেছে বিজিবি। গ্রেপ্তারকৃত আব্দুল মন্নান উপজেলার তালিমপুর ইউনিয়নের তালিমপুর গ্রামের মৃত জহুর উদ্দিনের ছেলে। গতকাল রোববার দুপুরে লাতু বিজিবির টহল টিমের বিশেষ অভিযান চলাকালে উপজেলার দাসেরবাজারস্থ আব্দুল মান্নানের দোকান থেকে নাসির বিড়ি ও ইয়াবাসহ তাকে গ্রেপ্তার করা হয়। বিকেলে তাকে বড়লেখা থানায় সোপর্দ করে বিজিবি।